Jakob F. Ásgeirsson ( f. 1961 ) er M.A. í heimspeki , stjórnmálafræði og hagfræði ( P.P.E. ) frá Oxford-háskóla ( Pembroke College ) og M.Litt. í stjórnmálafræði frá sama skóla . Auk þess stundaði hann um eins árs skeið nám í blaðamennsku við Georgíu-háskóla í Bandaríkjunum . Jakob hefur unnið við ritstörf , blaðamennsku og bókaútgáfu . Hann var blaðamaður á Morgunblaðinu í nokkur ár , ritstjóri Sjómannadagsblaðsins 1986 – 1988 og ritstjóri tímaritsins Þjóðmála í tíu ár , 2005 – 2015 . Frá árinu 2004 hefur hann verið útgefandi bókaforlagsins Uglu . Jakob hefur sent frá sér fjórtán bækur ( sjá aftari kápuflipa ) . Jón Gunnarsson er fjórða ævisaga hans , en áður hefur Jakob skrifað ævisögur Alfreðs Elíassonar , flugstjóra og stofnanda Loftleiða , Péturs Benediktssonar , sendiherra og bankastjóra , og Valtýs Stefánssonar , ritstjóra Morgunblaðsins , sem tilnefnd var til íslensku bókmenntaverðlaunanna .